بەپاو ئەرەیاۋنێۋە ناۋەنڎی و یاۋنەری چاپەمەنی(ھەپەگە)ی سوپاوترکی ئەرەگېری جە ۋەران ۋەرو ھێزەکا گەریلاینە کە ئېنۍ ئاژەو ۋەرگېرینە، بە چڕی ھجوم ئەنجام مڎانە. دۊڵەتو ترکی فاشېستی کە گرڎ جۊرە تەکنېکێۋە جەنگی پەیڕەو کەرۊ، جە ١٥و شوباتیۊ ئا مەیڎانۍ ھێزەکۍ ئێمەش چنەنۍ بە بۊمبی "قەڎەغە ، تانک ، کاتېۊشا ، چەکی قورس" بۍ مڎرای بۊمب ۋاران کەرڎۍ.
زانېاری ۋەر فراوان سەرو ھجومەکا پی جۊرەنە:
ھجومەکۍ سوپاو ترکی ئەرەگېری بە چەکی کېمېاۋی و بۊمبی قەڎەغە کریا.
ڕۊو ١٥و شوباتی جە ناحیەو شېلادزۍ و قەزاو ئامێدی سەنگەرەکۍ مڎرامانېما نزیک بە دەگاو سېدای کەرەتێۋە بە چەکی قەڎەغە کریا بۊمب ۋاران کریۍ.
ھجومەکۍ سوپاو ترکی ئەرەگېری؛
ڕۊو ١٤و شوباتی مەیڎانو دەشتەو کافېاو گارەی ٥ کەرەتۍ بە تەیارەی جەنگی بۊمب ۋاران کریۍ.
١٥ و ١٦و شوباتی سەنگەرەکۍ مڎرامانی جە مەیڎان و مڎرامانو کەش و ئێف ئێمی و ئا سەنگەرۍ کە نزیک بە دەگاو سېدای، جە مەیڎانو چەمچۊو ناحیەو شېلادزۍ سەر بە قەزاو ئامێدینۍ بە کاتېۊشا ، تانک ، چەکی قورس ، ٤٣ کەرەتۍ بۊمب ۋاران کریۍ.
ھ.ش
